stanford-oval/wikipedia huggingface dataset:
אדישות

ערך זה עוסק במצב רגשי של חוסר אכפתיות. אם התכוונתם לתכונתו של חומר שכמעט ולא משתתף בתגובות כימיות, ראו .
אדישות
אֲדִישׁוּת או אִדָּשׁוֹן (בלעז: אַפַּתְיָה) היא מצב רגשי של חוסר אכפתיות ואי הבעת עניין במתרחש סביב האדם. המונח יכול לבטא רגש חולף, ומשמש גם לתיאור פסיכולוגי למצב פתולוגי שבו הפרט אינו מגיב לכל ההיבטים הרגשיים, החברתיים והפיזיים השזורים בחייו. אדישות קלינית היא דרגה גבוהה של אפתיה. דרגה בינונית של אדישות עשויה להיות התגלמות של דיכאון, דרגה קיצונית של אדישות עשויה להיות מאובחנת כמוגבלות דיסוציאטיבית. ההיבט הפיזי של האדישות, אשר כרוך בהתדרדרות פיזית, אובדן מסת שריר וחוסר אנרגיה, מכונה עייפות.
אדישות עשויה להיות מכוונת אדם, פעילות או סביבה. לעיתים היא מלווה בעוינות. היא מהווה תגובה שכיחה לדחק פסיכולוגי ובמקרה זה היא מגולמת כ"חוסר אונים נרכש" אשר קשור לרוב בדיכאון קליני.
האדישות עשויה לשקף חוסר עניין, שאינו פתולוגי, בעניינים בהם הפרט אינו מוצא חשיבות.
היסטוריה

אטימולוגית המילה אפתיה מקורה ביוונית (απάθεια (apatheia, מושג ששימש את הסטואים להגדיר את חוסר העניין בדברים שלפרט אין שליטה עליהם (דברים אלו, על פי הפילוסופיה שלהם, הם כל אותם דברים חיצוניים. הפרט יכול להיות אחראי רק לשיקוליו ולמעשיו). מושג האפתיה קיבל תפנית על ידי הנצרות, אשר השתמשה במושג על מנת להביע חוסר שביעות רצון בשל כל הדאגות הארציות. קלמנס אלכסנדריוס, הפך את המושג לשגור על מנת למשוך את הפילוסופים לנצרות.
מושג האדישות הפך למקובל בתרבות הפופולרית במהלך מלחמת העולם הראשונה, אז התנאים המזוויעים בחזית המערבית הובילו לאדישות ולהלם קרב בקרב מיליוני חיילים.
בהשאלה, המושג משמש כאשר מתכוונים לחומר כימי שבקושי או אינו מגיב לחומרים אחרים, למשל זהב, או גזים אצילים.
ראו גם

אבוליה
נונשלנטיות
רנדל פארק

| --- | --- |

 לידה:  23 במרץ 1974 (בן 50) לוס אנג'לס, ארצות הברית 
 מדינה:  ארצות הברית 
 מקום מגורים:  עמק סן פרננדו 
 השכלה:  תיכון אלכסנדר המילטון  אוניברסיטת קליפורניה בלוס אנג'לס  UCLA College of Letters and Science 
 תקופת הפעילות:  מ-2003 
 בת זוג:  ג'ה סו פארק
 מספר צאצאים:  1 
 
רנדל פארק (נולד ב-23 במרץ 1974) הוא שחקן, קומיקאי ובמאי אמריקאי ממוצא קוריאני. לאורך השנים הוא גילם תפקידים שונים הן בטלוויזיה והן בסרטי קולנוע, והוא נודע במיוחד בזכות גילום הדמות לואי הואנג בסיטקום של ABC "חמוץ מתוק" (2015–2020).
ביוגרפיה

רנדל פארק נולד וגדל בעיר לוס אנג'לס שבקליפורניה למהגרים קוריאנים. אמו עבדה כרואת חשבון באוניברסיטת קליפורניה ואביו היה הבעלים של חנות לפיתוח תמונות. פארק גדל בעמק סן פרננדו ובצעירותו למד בתיכון המילטון. בהמשך הוא למד באוניברסיטת קליפורניה בלוס אנג'לס (UCLA). בעת שהיה סטודנט, פארק הקים את חברת התיאטרון האסייתית "Lapu, the Coyote that Cares".‏
פארק החל את קריירת המשחק כאשר גילם תפקידים שונים בסרטים עצמאיים והיו לו הופעות אורח קטנות בסדרות טלוויזיה שונות. הוא זכה לראשונה לחשיפה ניכרת כאשר השתתף בתוכניות המערכונים "Mad TV" ו-"Wild 'N Out". באותה התקופה הוא גילם גם דמויות משנה שונות בתוכניות טלוויזיה כמו "תרגיע" ו"המשרד".
פריצת הדרך הגדולה של פארק התרחשה ב-2015 כאשר פארק נבחר לגלם את לואי הואנג, אשר הינו הפטריארך במשפחת הואנג, בסיטקום "חמוץ מתוק" אשר הייתה תוכנית הטלוויזיה הראשונה של רשת ABC מזה מעל ל-20 שנים אשר צוות השחקנים הראשי שלה היו אמריקאים ממוצא אסיאתי. הסיטקום, אשר מבוסס על ספר הזיכרונות של השף אדי הואנג, התמקד במשפחה אמריקאית ממוצא אסייתית במהלך שנות ה-90 של המאה ה-20.
אחד מהתפקידים הבולטים ביותר שפארק גילם בקולנוע היה בסרט "ראיון סוף" מ-2014, בו הוא גילם את המנהיג של קוריאה הצפונית קים ג'ונג-און.
בנוסף לכך, בקולנוע הוא הופיע לאורך השנים גם בסרט "אנטמן והצרעה" (2018) בתור סוכן ה-FBI ג'ימי וו, ובהמשך גילם שוב את אותה הדמות בסדרת הטלוויזיה "וונדה-ויז'ן" (2021). סרטים בולטים נוספים בהם הוא שיחק לאורך השנים כוללים בין היתר את הסרטים "The Five-Year Engagement"כ (2012), "שכנים" (2014), ואקוומן (2018).
בשנת 2023 התקיימה הקרנת הבכורה של הסרט "Shortcomings" אשר היה הסרט הראשון אותו פארק ביים. הסרט הינו עיבוד לרומן גרפי באותו השם מאת אדריאן טומין והעלילה שלו מתמקדת בחייהם ובמערכות היחסים של שלוש אמריקאים ממוצא אסייתי אשר גרים באזור מפרץ סן פרנסיסקו.
חיים אישיים

פארק נשוי לשחקנית ג'ה סו פארק והם גרים בעמק סן פרננדו. בני הזוג עבדו בעבר ביחד בסדרה "מינדי" ובסרט הקצר "Love, NY". לזוג בת משותפת בשם רובי לואיז פארק, אשר נולדה ב-2012. רובי כיכבה בעבר יחד עם הוריה בסדרת הרשת הקומית "Baby Mentalist" אשר פותחה על ידי אביה.
פילמוגרפיה > סרטי קולנוע

| שנה | שם הסרט | תפקיד | הערות |
| --- | --- | --- | --- |
| 2005 | Will Unplugged | קווין |  |
| 2005 | American Fusion | ג'וש |  |
| 2007 | Universal Remote | האיש החולה / האב האסייתי |  |
| 2008 | Fix | סאם |  |
| 2009 | The People I've Slept With | קרלטון קים |  |
| 2009 | Winged Creatures | תושב |  |
| 2010 | אידיוט מושלם | הנדרסון |  |
| 2010 | The 41 Year Old Virgin Who Knocked Up Sarah Marshall and Felt Superbad About It | השוטר יו אס |  |
| 2011 | לארי קראון | וונג |  |
| 2011 | Our Footloose Remake | רן מקורמק |  |
| 2011 | The Good Doctor | פקיד |  |
| 2012 | The Five Year Engagement | מינג |  |
| 2014 | Sex Tape | אדווארד |  |
| 2014 | They Came Together | מרטינסון |  |
| 2014 | ראיון סוף | קים ג'ונג-און |  |
| 2015 | Trainwreck | ברייסון |  |
| 2015 | The Meddler | השוטר לי |  |
| 2015 | Everything Before Us | רנדל |  |
| 2015 | הלילה שלפני | הבוס של איתן |  |
| 2015 | Amigo Undead | קווין אוסטרובסקי |  |
| 2016 | The Hollars | ד"ר פונג |  |
| 2016 | Office Christmas Party | פרד |  |
| 2017 | חי בסרט | רוב |  |
| 2017 | באמאשל'ך | מייקל |  |
| 2017 | The 60 Yard Line | טאפר |  |
| 2017 | The House | באקלר |  |
| 2017 | סרט לגו נינג'גו | צ'ן המעודד | דיבוב |
| 2017 | Dismissed | מר שלדון |  |
| 2018 | The Samurai of Tsushima | גנפיי | דיבוב |
| 2018 | אנטמן והצרעה | ג'ימי וו |  |
| 2018 | אקוומן | סטיבן שין |  |
| 2019 | Long Shot | הבוס |  |
| 2019 | Always Be My Maybe | מרקוס קים | לקח חלק גם בכתיבה ובהפקה |
| 2019 | Straight Up | וואלאס |  |
| 2020 | Valley Girl | המנהל אוונס |  |
| 2021 | מפרץ ההרפתקאות: הסרט | בוץ' | דיבוב |
| 2022 | The People We Hate at the Wedding | ראסל |  |
| 2023 | אנטמן והצרעה: קוונטומאניה | ג'ימי וו | הופעת קמע |
| 2023 | Shortcomings | ג'י-הון | בימוי |
| 2023 | דוגי סטייל | האנטר | דיבוב |
| 2023 | Totally Killer | השריף דניס לים |  |
| 2023 | אקוומן 2: הממלכה האבודה | ד"ר סטיבן שין |  |
| 2024 | Shell | רנדולף צ'אן |  |
| TBA | Night Always Comes |  |  |
| TBA | Eenie Meanie | ליאו |  |
פילמוגרפיה > וידאו קליפים

| שנה | אמן | שם הווידאו קליפ | הערות |
| --- | --- | --- | --- |
| 2015 | אמינם | "Phenomenal" |  |
| 2013 | צ'סטר סי | "Whistle While I Work It" |  |
פילמוגרפיה > סדרות רשת

| שנה | שם הסדרה | תפקיד | הערות |
| --- | --- | --- | --- |
| 2006 | Dr. Miracles | Dr. Miracles | לקח חלק גם בכתיבה / בימוי |
| 2009 | Greendale Community College Webisodes | ברודי ליץ | סרטון פרומושן לסדרה קומיוניטי |
| 2009 | The Food | וואלאס | לקח חלק בכתיבה |
| 2009–10 | IKEA Heights | ג'יימס | סדרה שהופקה עבור יוטיוב אשר צולמה רק באיקאה |
| 2010 | Too Fast | ברנדון | סרטון קצר |
| 2010 | Dumb Professor | פרופסור ריימונד נאש | לקח חלק גם בכתיבה / בימוי |
| 2010 | Weekend Forecast | טוקיו מיצובישי | סרטון קצר |
| 2010 | Workout Tape | רוני נישימוטו | סרטון קצר |
| 2011 | Siamese Dad | ראסל | לקח חלק גם בכתיבה / בימוי |
| 2011 | The Game Station - The Street Fighter | קנת' |  |
| 2012 | The Game Station - The Return of King Hippo | שותף לדירה |  |
| 2012 | Listen to Grandpa, Andy Ling | אנדי לינג | שיחק לצד אליוט גולד |
| 2012 | Home Is Where The Hans Are | אנדרו | סרטון קצר |
| 2013 | Baby Mentalist | הבלש צ'אנג | לקח חלק גם בכתיבה |
| 2014 | CollegeHumor - If Google was a Guy (2) | בינג |  |
| 2014 | Talking Marriage with Ryan Bailey | בתפקיד עצמו | תפקיד אורח |
| 2018 | Asian Bachelorette 2 | בתפקיד עצמו | סרטון קצר |
| 2023 | Good Mythical Morning | בתפקיד עצמו | תפקיד אורח |
| 2024 | חברים דמיוניים | ג'ון קרסינסקי | סרטון פרומושן לסרט |
| 2024 | Rhett and Link's Wonderhole | סנאי | בפרק: "Chopping Down a Tree Using Peanut Butter" |
הערות שוליים

↑  Jung, E. Alex (29 במאי 2019). "Randall Park's Small-Town L.A. The star of Fresh Off the Boat has made Always Be My Maybe, a rom-com inspired by his own life". Vulture. נבדק ב-14 ביוני 2019. {{cite web}}:  (עזרה)
↑  Tseng, Ada (23 בדצמבר 2014). "Off Script with Randall Park". KoreAm. אורכב מ-המקור ב-6 באפריל 2016. נבדק ב-11 בפברואר 2020. {{cite web}}:  (עזרה)
↑  "About: History". LCC Theatre Company at UCLA.
↑  "Cast: Alumni and Inactive Cast". LCC Theatre Company at UCLA.
↑  "Meet Propergander (Part I)". UCLA International Institute. 16 באוגוסט 2005. ארכיון מ-3 בפברואר 2020. {{cite news}}:  (עזרה)
↑  Yu, Phil (2019-06-03). "How Ali Wong And Randall Park's New Rom-Com 'Always Be My Maybe' Came To Be". Character Media. נבדק ב-2020-02-14.
↑  Rottenberg, Josh (16 בדצמבר 2014). "'The Interview's' Kim Jong Un actor, Randall Park, knew it was 'insane'". Los Angeles Times. נבדק ב-16 בדצמבר 2014. {{cite web}}:  (עזרה)
↑  Guy, Zoe (7 בדצמבר 2022). "Cat Person Has a Date at Sundance Film Festival 2023". Vulture. {{cite web}}:  (עזרה)
↑  Yam, Kimmy (3 באוגוסט 2023). "Randall Park says meaningful representation can feel like the 'airing of dirty laundry'". NBC. {{cite web}}:  (עזרה)
| --- | --- |
בקרת זהויות :  ISNI: 0000 0004 5410 4518  LCCN: no2015027700  NTA: 395530784  VIAF: 123144648431378896938   WorldCat (עם VIAF): 123144648431378896938
קארל אורבן

| --- | --- |
אורבן בכנס קומיק-קון 2017
אורבן בכנס קומיק-קון 2017
 לידה:  7 ביוני 1972 (בן 52) ניו זילנד ולינגטון, ניו זילנד
 שם לידה:  Karl-Heinz Urban 
 סוגה מועדפת:  פעולה
 מדינה:  ניו זילנד 
 תקופת הפעילות:  מ-1990
 מקום לימודים:  קולג' ולינגטון  בית הספר סנט מארק  אוניברסיטת ויקטוריה בוולינגטון 
 בן או בת זוג:  קייטי סאקהוף (2014–2018) 
 מספר צאצאים:  2 
 פרופיל ב-IMDb
 
קארל-היינץ אורבן (באנגלית: Karl-Heinz Urban; נולד ב-7 ביוני 1972) הוא שחקן קולנוע וטלוויזיה ניו זילנדי. הקריירה שלו החלה לצבור תאוצה עם גילומם של קופידון ויוליוס קיסר בסדרה "זינה הנסיכה הלוחמת" (1996–2001). תפקידו ההוליוודי הראשון היה בסרט האימה "ספינת רפאים" (2002). מאז, הוא שיחק בסרטים רבים, בין היתר גילם את איאומר בסרט "שר הטבעות: שני הצריחים" (2002) ובהמשכו "שר הטבעות: שיבת המלך" (2003), גילם את המפקד ואקו בסרט "רידיק: המסע מתחיל" (2004) ובהמשכו "רידיק" (אנ') (2013), גילם את ליאונרד מק'קוי באתחול מחדש של "מסע בין כוכבים" - "סטארטרק" (2009) ובהמשכיו "האויב בתוכנו - סטארטרק" (2013) ו"סטארטרק: אל האינסוף" (2016), גילם את קיריל בסרט "זהות במלכודת" (2004), את ג'ון "ריפר" גרים בסרט "דום" (2005), את השופט דרד בסרט "השופט דרד" (2012) ואת סקורג' בסרט "תור: ראגנארוק" (2017).
בשנת 2013, הוא כיכב בסדרת המדע הבדיוני "כמעט אנושי" של רשת Fox. מאז 2019, הוא מככב בתור וויליאם ג'יי "בילי" בוטצ'ר (אנ') בסדרת הטלוויזיה "הבנים" של אמזון פריים וידאו.
ביוגרפיה

אורבן נולד בולינגטון, ניו זילנד. אביו, מהגר גרמני, היה בעלים של חנות למוצרי עור, ואמו עבדה באולפני סרטים. דרך אמו, אורבן נחשף לקולנוע הניו זילנדי הקלאסי ופיתח עניין בתעשיית הקולנוע. אורבן למד תחילה בבית הספר סן מרקו (אנ'), שם גילה את אהבתו להופעה על הבמה. תפקיד המשחק הראשון שלו הגיע בגיל שמונה, כאשר היה לו שורה בודדת בפרק של סדרת הטלוויזיה הניו זילנדית "Pioneer Woman". למרות שהמשיך להשתתף בהפקות במה של בית הספר, הוא לא פעל שוב במקצועיות עד לאחר התיכון.
בשנים 1986–1990 הוא למד במכללת ולינגטון (אנ'). לאחר מכן הוא נרשם לאוניברסיטת ויקטוריה (אנ') בולינגטון ללימודי תואר ראשון באמנויות הבמה אך עזב לאחר סמסטר כדי להמשיך בקריירה במשחק. במהלך השנים הבאות, הוא הופיע במספר פרסומות טלוויזיה מקומיות בנוסף לתפקידי תיאטרון באזור ולינגטון. בסופו של דבר, הוא עבר לאוקלנד, שם הוצעו לו תפקידי אורח רבים בתוכניות טלוויזיה (אחד מהם היה גילום מכור להרואין בדרמה המשטרתית "Shark in the Park"). לאחר מכן עבר אורבן לזמן קצר לבונדיי ביץ', סידני, אוסטרליה ב-1995 לפני שחזר לניו זילנד בשנה שלאחר מכן.
קריירה

לצד ההופעות בטלוויזיה המקומית הופיע אורבן גם במספר הצגות, ב-1998 הופיע במחזה הנקרא "The Herbal Bed" וב"יוליוס קיסר" של שייקספיר, ובמותחן הפשע "אישה משמיים" לצד ג'ואנה גוינג. לאחר מכן שיחק אורבן בסדרה האמריקאית "הרקולס: המסעות המופלאים" בתפקיד ארוס ובסדרה "זינה הנסיכה הלוחמת" בשני תפקידים, קופידון ויוליוס קיסר, שתי הסדרות צולמו בניו זילנד.
בשנת 2000 קיבל אורבן מועמדות לפרס האקדמיה הקולנועית הניו זילנדית על תפקידו בסרט "The Price of Milk". הפריצה ההוליוודית של אורבן הגיעה בשנת 2002 עם השתתפותו בסרט האימה "ספינת רפאים" לצד גבריאל ביירן ואמילי בראונינג.
הבמאי הניו זילנדי פיטר ג'קסון שראה את הופעותיו של אורבן בסרטים מקומיים החליט ללהק אותו לסרט השני בטרילוגיית "שר הטבעות", "שר הטבעות: שני הצריחים", בסרט גילם אורבן את אאומר לוחם רוהאן. בשנת 2003 שיחק אורבן בסרט השלישי בסדרה "שר הטבעות: שיבת המלך" באותו תפקיד. בשנת 2004 השתתף אורבן בהמשך לסרט "פיץ' בלאק" משנת 2000 "רידיק: המסע מתחיל", בסרט גילם אורבן את דמותו של המפקד ואקו, שעליו הוטלה המשימה להרוג את רידיק (וין דיזל), כמו כן גם הופיע בסרט ההמשך של פול גרינגראס לסרט "זהות כפולה" מ-2001 "זהות אבודה" לצד מאט דיימון.
בשנת 2005 שיחק אורבן לצידו של דוויין ג'ונסון בסרט המבוסס על משחק במחשב הפופולרי "דום", בסרט שיחק אורבן את סמל ג'ון גרים. בשנת 2006 זכה אורבן בפרס האקדמיה הקולנועית הניו זילנדית על תפקידו בסרט הפשע הניו זילנדי "לפתע משום מקום".
בשנת 2007 שיחק אורבן בסרט הפעולה-פנטזיה "פורץ הדרך", בסרט שיחק אורבן ילד ויקינגי קטן אשר ננטש על חופי אמריקה אחרי קרב עם האינדיאנים המקומיים. האינדיאנים אוספים אותו ומגדלים אותו, ומעניקים לו את השם "רוח" בזכות העור הבהיר שלו. עד מהרה הוא הופך ללוחם מצטיין, אשר רוצה להוכיח את ערכו לשבט.
בשנת 2008 השתתף אורבן במיני-סדרה מועמדת 5 פרסי אמי "ירח קומנצ'י". בשנת 2009 שיחק אורבן בסרט "סטארטרק", הסרט ה-11 בסדרת סרטי מסע בין כוכבים. בסרט שיחק אורבן את ד"ר לאונרד מקוי.
בשנת 2010 הוא שיחק בסרט "Red" לצד ברוס ויליס, מרי-לואיז פרקר, מורגן פרימן, הלן מירן וג'ון מלקוביץ'. בשנת 2012 השתתף בסרט השופט דרד.
בשנת 2013 כיכב בסדרת הטלוויזיה המדע-בדיונית "כמעט אנושי" של רשת פוקס, בהפקת ג'יי ג'יי אברהמס.
בשנת 2015 השתתף בסרט המתח "הדירה". באותה שנה גילם גם את ד"ר לאונרד מקוי בסרט ההמשך של סטארטרק, "האויב בתוכנו - סטארטרק"
בשנת 2016 שב לגלם את ד"ר לאונרד מקוי בסרט המדע הבדיוני "סטארטרק: אל האינסוף" לצד כריס פיין, זואי סלדנה ואידריס אלבה, הסרט הוא הסרט ה-13 במספר בסדרת סרטי "מסע בין כוכבים". באותה שנה השתתף גם ברימייק לסרט "חברי הדרקון אליוט".
בשנת 2017 שיחק בסרט גיבורי העל "תור: ראגנארוק", הסרט השלישי בסדרת סרטי "תור". כמו כן שיחק בסרט "איש תלוי", יחד עם השחקן זוכה פרס האוסקר אל פצ'ינו ושיחק לצד אנטוניו בנדרס בסרט הפעולה "מעשה של נקמה" מאת הבמאי הישראלי יצחק פלורנטין.
בשנת 2018 כיכב במותחן הפשע "Bent" לצד סופיה ורגרה.
בשנת 2019 החל לככב בסדרת הטלוויזיה "הבנים", בתפקיד בילי באצ'ר, מנהיג "הבנים".
בשנת 2022 דיבב בסרט "המפלצת מהים".
חיים אישיים

בספטמבר 2004, אורבן התחתן עם בת זוגו משכבר הימים, המאפרת נטלי וויהונגי, אותה הכיר כשעבדו יחד בסרט הטלוויזיה "The Privateers" משנת 2000. יחד יש להם שני בנים; האנטר ואינדיאנה. בנו השני נקרא על שם הגיבור בזיכיון אינדיאנה ג'ונס, שלדבריו היא אחת מסדרות הסרטים האהובות עליו. הם התגוררו באחוזה בשווי 5.25 מיליון דולר ניו זילנדי בשכונת הרן ביי (אנ') האמידה הממוקמת באוקלנד, ניו זילנד. בני הזוג הודיעו על פרידתם ביוני 2014, ומכרו את ביתם תמורת 6.65 מיליון דולר ניו זילנדי בדצמבר 2014.
מ-2014 עד 2018, הוא היה במערכת יחסים עם השחקנית האמריקאית קייטי סאקהוף.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | Chunuk Bair | חייל |  |
| 1998 | Heaven | מנקה |  |
| 1998 | Via Satellite | פול |  |
| 2000 | The Irrefutable Truth about Demons | הארי בלארד |  |
| 2000 | The Price of Milk | רוב |  |
| 2002 | ספינת רפאים | מאנדר |  |
| 2002 | שר הטבעות: שני הצריחים | איאומר |  |
| 2003 | שר הטבעות: שיבת המלך | איאומר |  |
| 2004 | רידיק: המסע מתחיל | ואקו |  |
| 2004 | זהות במלכודת | קיריל |  |
| 2005 | דום | ג'ון "ריפר" גרים |  |
| 2006 | לפתע משום מקום | ניק הארווי |  |
| 2007 | פורץ הדרך | "רוח" |  |
| 2009 | סטארטרק | ליאונרד מק'קוי |  |
| 2009 | Black Water Transit | ארל פייק |  |
| 2010 | ובקרוב האפלה | מייקל |  |
| 2010 | רד | ויליאם קופר |  |
| 2011 | המאמין (אנ') | בלאק האט |  |
| 2012 | השופט דרד | השופט דרד |  |
| 2013 | האויב בתוכנו - סטארטרק | ליאונרד מק'קוי |  |
| 2013 | רידיק (אנ') | ואקו |  |
| 2013 | ללכת בין דינוזאורים | דוד ז'אק |  |
| 2014 | הדירה (אנ') | וינסנט סטיבנס |  |
| 2016 | סטארטרק: אל האינסוף | ליאונרד מק'קוי |  |
| 2016 | חברי הדרקון אליוט | גווין |  |
| 2017 | תור: ראגנארוק | סקורג' |  |
| 2017 | מעשה של נקמה (אנ') | האנק סטרוד |  |
| 2017 | Hangman | הבלש ביל רייני |  |
| 2018 | Bent | דני גלאגר |  |
| 2019 | מלחמת הכוכבים - פרק 9: עלייתו של סקייווקר | סטורמטרופר |  |
| 2022 | המפלצת מהים | ג'ייקוב הולנד | דיבוב |
| TBA | מורטל קומבט 2 (אנ') | ג'וני קייג' |  |
| TBA | I, Object |  | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | Shark in the Park | רוהאן מרדוק | 6 פרקים |
| 1992 | Homeward Bound | טים ג'ונסטון | תפקיד ראשי; 21 פרקים |
| 1993 | פנג הלבן | דייוויד פירס | פרק: "Tough Kid" |
| 1993–1994 | רחוב שורטלנד | ג'יימי פורסט (אנ') |  |
| 1995 | Riding High | ג'יימס ווסטווד |  |
| 1996–2001 | זינה הנסיכה הלוחמת | קור / קופידון / יוליוס קיסר | 12 פרקים |
| 1996, 1998 | הרקולס: המסעות המופלאים | קופידון / יוליוס קיסר | 2 פרקים |
| 2000 | The Privateers | קפטן ארן דראוויק | סרט טלוויזיה |
| 2008 | ירח קומנצ'י (אנ') | וודרו פ. קול | מיני-סדרה |
| 2013 | כמעט אנושי | ג׳ון קנקס | תפקיד ראשי; 13 פרקים |
| 2014 | Short Poppies | אלכס טרנבול | 2 פרקים |
| 2019–הווה | הבנים | וויליאם ג'יי "בילי" בוטצ'ר (אנ') | תפקיד ראשי (4 עונות); 32 פרקים גם מפיק |
| TBA | Ark: The Animated Series | בוב | סדרת אנימציה עתידית |
חלב

ערך זה עוסק בנוזל המיוצר ביונקים. אם התכוונתם למשמעות אחרת, ראו .
כוס חלב פרה
חלב הוא נוזל לבן, הנוצר בבלוטות החלב של נקבות היונקים לאחר ההמלטה או הלידה. הוא משמש כמקור תזונה בלעדי לצאצאי היונקים, כולל חלב אם לצאצאי האדם, בתקופת ינקותם. חלב עשיר בנוטריינטים החיוניים להתפתחות הגוף ולחיזוקו בגיל הינקות. לכל בעל חיים הרכב חלב שונה, שמתאים באופן מרבי לוולדות של אותו מין.
צריכת חלב על ידי האדם בבגרותו, החלה רק בתקופה חדשה יחסית בסקאלה האבולוציונית, לפני כ-8,000 שנה, כאשר האדם החל לגדל ולביית בעלי חיים שניתן לחלוב. לשם כך מגדל האדם יונקים, בעיקר בקר וצאן, וחולב אותם.
בתקופה המודרנית עובר החלב במחלבה תהליך של הפרדת שומן, הרכבתו מחדש לפי אחוזי השומן הרצויים, המגון, ופסטור או עיקור. קיימים ציבורים הנמנעים מצריכת מוצרי חלב מסיבות מוסריות או בריאותיות.
הנקה

החלב המיוצר בגוף האם מועבר לוולד באמצעות הנקה. הוולד תופס את פטמות האם בפיו ודולה את החלב באמצעות תנועת יניקה של הפה. משך תקופת ההנקה שונה אצל מיני היונקים השונים ונע בין ימים בודדים עד שנים בודדות. אצל רוב היונקים חלב האם מתדלדל והולך. כאשר תפוקת החלב פוחתת באופן ניכר, מתחילה תקופת הגמילה שבה הצאצא מתרגל לאכול מזונות אחרים באופן הדרגתי, עד שתפוקת החלב נפסקת לגמרי.
הרכב החלב

חלב הוא תחליב (אמולסיה) של שמן ומים, ובהם תערובת של חלבונים, סוכרים, ויטמינים ומינרלים. הכמות היחסית של כל מרכיב משתנה בחלב של יונקים שונים בהתאם לצורכי הצאצא. חלב אדם הוא רזה יחסית ועשיר בלקטוז, שהוא הסוכר העיקרי בחלב. לעומת זאת, חלב פרה מתאפיין ברמה נמוכה יותר של סוכרים, מכיל כ-3.5% שומן ורמה גבוהה של חלבונים, כדי לאפשר לוולד לגדול במהירות ולהכפיל את משקלו במהלך 50 הימים הראשונים שלאחר הלידה.
השומנים בחלב נמצאים בעיקר בצבירים הנקראים גלובולות שגודלם נע בין 0.1 ל-10 מיקרומטר וניתנות לצפייה מבעד למיקרוסקופ אור. לגלובולות השומן ממברנה אמפיפטית המאפשרת את יציבותה במים. ממברנה זו מורכבת בעיקר מפוספוליפידים, אך גם מחלבונים, אנזימים, כולסטרול, גליקופרוטאינים, טריגליצרידים ועוד מרכיבים מינוריים.
בישראל חלב פרה זמין לצרכנים בכמויות שונות של שומן: טבעי 3.5%–3.8%, 3.2%, 3%, 1% ו-0%. בחלב המשווק לצרכנים (חלב פרה בעל 3% שומן 100 מ"ל) יש 60 קלוריות, 9 מיליגרם כולסטרול, 4.6 גרם פחמימות, 3.2 גרם חלבון ו-3 גרם שומן. חלב פרה מכיל כ-3.5% שומן, 8.5% מוצקי חלב ו-88% מים. רוב החלבון בחלב פרה (80%) הוא קזאין.
חלב טרי שנשאר באוויר הפתוח מחמיץ כעבור זמן מה, ומתפרק באופן טבעי למרכיב מוצק שנקרא גבן ומשמש לייצור גבינה, ומרכיב נוזלי שנקרא מי גבינה. ההחמצה נגרמת בשל תהליך תסיסה: חיידקי חומצת חלב הופכים את הלקטוז שבחלב לחומצת חלב, המורידה את ה-pH שלו ובכך גורמת לדנטורציה של החלבונים. כתוצאה מכך מאבדים החלבונים הדנטורטיביים את מסיסותם במים, מתגבשים ושוקעים. תעשיית החלב מנצלת תהליך זה כדי לייצר מוצרי חלב שונים. לדוגמה, בתהליך יצור הגבינה מופרד הגבן ממי הגבינה בעזרת מחמצת חלב (תרבית של חיידקי חומצת חלב) ואנזים הקרוי רנין.
גם חלב מפוסטר יחמיץ אם לא יישמר בקירור, ועל כן יש לשמור אותו בטמפרטורה שבין 1°C ל-4°C. ניתן להפוך חלב לחלב עמיד שאינו מחמיץ, באמצעות טיפול בטמפרטורות גבוהות מאוד (UHT). חלב שעבר טיפול כזה – חלב עמיד – יכול להיות מאוחסן במשך מספר חודשים ללא קירור עד פתיחתו.
שימוש האדם בחלב > בעת העתיקה

החלב בעת העתיקה היה מוצר מן החי, אשר היווה מרכיב חשוב בתפריט היום-יומי והטקסי של חברות ותרבויות קדומות.
החלב הוא תוצר משני, אשר מופק מיונקים ממין נקבה, ללא צורך בהריגתם, מה שמאפשר לאדם לנצלן מספר רב של פעמים. (בקבוצת המוצרים המשניים, נכללים גם תוצרי הלווי של החלב (למשל גבינה), צמר ועור, ביצים, כמו גם הכוח שניתן להפיק מן החיות למטרות עבודה (למשל חריש, דיש), תובלה ורכיבה).
העדויות הקדומות ביותר לצריכת החלב, זוהו לראשונה באמצע האלף הרביעי לפנה"ס במסופוטמיה, אם כי ביות העז, הכבש והבקר תועד כבר באלף השמיני לפנה"ס. בדרום הלבנט, החליבה מתחילה כבר בתקופה הנאוליתית, אולם מתגברת כבר בתקופה הכלקוליתית, ובתקופת הברונזה הקדומה נחשבת כבר לחלק מהצריכה היומית והפולחנית של האדם.
שימוש האדם בחלב > מוצרי חלב

החלב משמש כחומר גלם למגוון רחב של מוצרי מזון, ובהם גבינה, שמנת, לבן, יוגורט וחמאה. כמו כן מיוצרים משקאות מבוססי חלב, כגון שוקו.
מלבד השימוש בחלב למזון, חלב משמש בתעשייה לייצור מגוון מוצרים. חלבון החלב, קזאין הוא חומר גלם נפוץ, בעיקר בשל הזמינות הרבה שלו, ומייצרים ממנו סוגי דבק שונים, ציפויי מגן, ועוד. בסוף המאה ה-19 ובראשית המאה ה-20 נעשה שימוש נרחב בקזאין לייצור פלסטיק, בין השאר לייצור כפתורים, מסרקים ותכשיטים. כן משמש הקזאין כמצע לגידול חיידקים. בנוסף לכך, ניתן לייצר מחלב צבע, צביעה בחלב הייתה מקובלת יותר בעבר, אך כיום מעדיפים לרוב שימוש בצבע אקרילי.
שימוש האדם בחלב > תפוצה מודרנית

בשנת 2007 הובילה פינלנד את מדד צריכת החלב במדינה לפי ראש, וב-20 המקומות שאחריה, היו 18 מדינות מאירופה, והמדינות ארצות הברית וקזחסטן. במהלך העשור השני של המאה ה-21 חלה ירידה בצריכת החלב לנפש בארצות הברית ובמדינות מערביות נוספות, לעומת עלייה בצריכה בסין.
תהליך הפקת המוצר > חליבה

נקבת היונקים מייצרת באופן טבעי חלב לפי הכמות שיונק הצאצא. כאשר הצאצא ממעט לינוק בלוטות החלב מייצרות בהתאם כמות פחותה של חלב. האדם, המעוניין בהגדלת כמות החלב לשימושו, מבצע מספר פעולות:
הגברת תנובת החלב על ידי טיפוח תורשתי (ריבוי מבוקר) בדרך של ברירה מלאכותית (השבחה גנטית). בישראל רוב פרות החלב הן מזן הולשטיין, המושבח לייצור חלב.
במשק החלב מפרידים את הצאצא מאימו כדי שחלב האם ינותב לצריכה על ידי האדם. עגלים מופרדים לאחר הלידה מאמם כדי שיתרגלו מיד להזנה מבקבוק. הפרדת היילוד גורמת לפרה מצוקה. אף שפרות חליבה לרוב אינן תוקפניות, פרה עשויה לתקוף כדי להגן על העגל שלה.
חליבה מוגברת של האם. בישראל מקובל לחלוב כל פרה שלוש פעמים ביום. בתנובת השיא פרה ברפת מניבה 50 ליטר ליום, לעומת 10 ליטר שמניבה פרה מאותו זן שמניקה באופן טבעי.
היות שתנובת החלב מגיעה לשיאה זמן קצר לאחר ההמלטה, במשקי חלב מודרניים הנקבות מוזרעות כדי שימליטו אחת לתקופה קבועה (כפעם ב-12 חודשים בקרב פרות). ההריונות מתוכננים באופן שתנובת החלב תהיה כדאית כדי לשמור על רווחיות החזקת המניבה, ושלקראת "תקופת היובש" (תקופה בה הנקבה אינה נחלבת למשך כחודשיים לפני ההמלטה) תנובת החלב תהיה מספיק נמוכה כדי למנוע דלקות עטין.
בעבר, החליבה הייתה בעיקר חליבה ידנית, כלומר האדם נטל את העטין בידיו ועל ידי תנועות משיכה וסחיטה הפיק ממנו חלב. כיום רוב החליבה במדינות המערב היא ממוכנת.
תהליך הפקת המוצר > אריזה

לפני מהפכת השימוש הנפוץ בפלסטיק נהגו להפיץ חלב באופן מסחרי בבקבוקי זכוכית. היום נדיר לראות חלב בבקבוקי זכוכית, ורוב בני האדם רוכשים חלב כשקית חלב עשויה פלסטיק או בקופסאות קרטון מצופה שעווה אספטיות. אור על סגול הנפלט מנורות פלואורסצנטיות יכול להרוס חלק מהחלבונים שבחלב, על כן יצרנים רבים עברו להפיץ חלב באריזות אטומות.
תהליך הפקת המוצר > חלב אורגני

חלב אורגני מוגדר על ידי מחלקת החקלאות של ארצות הברית כחלב שיוצר על ידי מקנה שהיה בממשק אורגני מתמשך לפחות שנה לפני יצור החלב. הממשק האורגני כולל נושאים רבים שהעיקריים בהם: הזנה בלעדית במספוא אורגני. הפדרציה הבין-לאומית לחקלאות אורגנית (IFOAM) אף אוסרת שימוש בטכניקות של הנדסה גנטית בממשק הפוריות של העדר האורגני.
מועצת החלב בישראל טוענת כי התהליכים לייצור חלב אורגני וחלב שאינו אורגני בישראל זהים "מבחינת האיכות, הבטיחות, הרכב החלב והטעם" אבל שונים מבחינת "טיפול תרופתי והזנה" ובפרט כוללים הזנה במזון אורגני בלבד לפרות.[דרושה הבהרה]